**Hyvät Martat!**

Tervetuloa mukaan Pohjois-Pohjanmaan Marttojen yhteiseen kokouspäivään 11.11.2023.

**Päivän ohjelma:**

klo 9:00 – 9:30 Tarjolla kahvia/teetä ja pientä syötävää

klo 9:30 Yhteinen aloitus ja tervetulotoivotukset.

Klo 10:00 – 12:30/13:00

1. **Hygieniapassikoulutus ja -testi.** Koulutus on vain 2 tuntia, joten vaatii myös itsenäistä opiskelua ennakkoon. Koulutukseen ilmoittautuneille laitetaan sähköpostitse vinkkejä opiskelua varten. Testi maksaa 15€, joka maksetaan suoraan testin vastaanottajalle.
2. **Toiminnansuunnittelutilaisuus:** Tervetuloa syyskokouksessa pidettävään toiminnansuunnitteluiltapäivään, jossa tehdään katsaus marttayhdistysten innostavaan ja kiinnostavaan toimintaan.

On ensiarvoisen tärkeää, että yhdistykset osallistuvat toiminnansuunnittelutilaisuuksiin, sillä niissä läpikäydään vuoden 2024 toiminnanpainopisteitä, ketjukoulutuksia, sekä niitä painotuksia, joita Marttaliitto pyrkii toiminnassa vahvistamaan.

Vuoden 2024 teemana on metsä, ja moni vuoden aikainen tapahtuma onkin rakentunut metsäteeman ympärille. Isona jäsenhankintatapahtumana jokainen marttayhdistys voi tempaista Martan teehetki -konseptin avulla ja lisäksi keväällä juhlitaan vielä maailman suurinta marttailtaa Juhlat metsässä -teemalla.

1. **Lisäksi lyhyempiä työpajapisteitä, joissa voi vierailla kaikissa tai vain jossain:** Marttajärjestön muutosprosessi, Pohjois-Pohjanmaan Martat marttamessuilla 2024 ideointia, yhdistysten toiminnan ja ammatillisen neuvonnan ajankohtaisia asioita. Oma Säästöpankki on myös paikalla esittelemässä palvelujaan yhdistyksille.

klo 12:30 – 13:45 Lounas ja kahvit. Tässä aikaa myös kierrellä pisteitä.

klo 14:00 Pohjois-Pohjanmaan Martat ry:n kevätkokous

**Päivän hinta on 10€ per henkilö. Lisäksi hygieniapassitestiin osallistujat maksavat testin suoraan testaajalle.**

(Osallistumismaksun voi maksaa paikan päällä tai piiri voi laskuttaa sen yhdistykseltä jälkikäteen.)

**Ilmoittautuminen 3.11 mennessä tapahtumakalenterin kautta. Huom! hygieniapassikoulutukseen ilmoittaudutaan erikseen. Jos tulet vain ja ainoastaan kokoukseen (et osallistu muuhun ohjelmaan/ruokailuihin), niin kerrothan siitä ilmoittautumisen yhteydessä, kiitos.**

**Kokouspäivään ilmoittautuminen tästä:** [**https://www.martat.fi/pohjois-pohjanmaa/tapahtumat/pohjois-pohjanmaan-martat-ryn-syyskokous/?post-id=141347#/?search=&eventCategories=&marttaClubs=&eventStartDate=&offset=0&contentTypes=EVENT**](https://www.martat.fi/pohjois-pohjanmaa/tapahtumat/pohjois-pohjanmaan-martat-ryn-syyskokous/?post-id=141347#/?search=&eventCategories=&marttaClubs=&eventStartDate=&offset=0&contentTypes=EVENT)

**Hygieniapassikoulutukseen ilmoittautuminen tästä:** [**https://www.martat.fi/pohjois-pohjanmaa/tapahtumat/hygieniapassikoulutus-ja-testi-martoille/?post-id=141349**](https://www.martat.fi/pohjois-pohjanmaa/tapahtumat/hygieniapassikoulutus-ja-testi-martoille/?post-id=141349)

Tervetuloa mukaan kaikki Martat!

Pohjois-Pohjanmaan Martat ry:n hallitus ja piirin toimihenkilöt